b'\n_START_ARTICLE_\nEuropavei 16 (Sogn og Fjordane)\n_START_SECTION_\nHistorikk\n_START_PARAGRAPH_\nTraseen over Filefjell ble allerede i 1793 etablert som hovedvei mellom Oslo og Bergen, den s\xc3\xa5kalte Bergenske Kongevei._NEWLINE_Fra 1975 til europaveisystemet ble omorganisert i 1992 hadde veien betegnelsen europavei 68. F\xc3\xb8r L\xc3\xa6rdalstunnelen ble tatt i bruk i 2000 var ferjestrekningen Gudvangen-Revsnes del av veien. Den tidligere strekningen Revsnes-L\xc3\xa6rdals\xc3\xb8yri har blitt privat/kommunal/fylkesvei._NEWLINE_Gudvangatunnelen ble \xc3\xa5pnet i 1991 og Flenjatunnelen i 1985, men ble brukt for europaveien f\xc3\xb8rst da L\xc3\xa6rdalstunnelen \xc3\xa5pnet i 2000. Fl\xc3\xa5m/Aurland hadde vanlig ferjesamband med Gudvangen til 1991, idag g\xc3\xa5r det en turistb\xc3\xa5t p\xc3\xa5 strekningen._NEWLINE_L\xc3\xa6rdalstunnelen \xc3\xa5pnet i 2000 etter 5 \xc3\xa5rs byggearbeid, tunnelen ga hel\xc3\xa5rs fergefri forbindelse. F\xc3\xb8r 2000 gikk E16 med ferge mellom Revsnes og Gudvangen._NEWLINE_Stuvane-Seltun bru (4,3\xc2\xa0km) var i 2013 ferdig utvidet til 8,5 m, ny Seltun bru og rasvoller._NEWLINE_Seltatunnelen (2003) forbi Galdane og Borgundtunnelen (2004) forbi Vindhella forkortet veien med 5\xc2\xa0km og erstattet et vanskelig parti._NEWLINE_En helt ny veistrekning med nye broer og Tuft\xc3\xa5stunnelen \xc3\xa5pnet i 2008, forkortet E16 gjennom L\xc3\xa6rdal og f\xc3\xb8rte trafikken utenom bebyggelsen._NEWLINE_Fra Borlaug i L\xc3\xa6rdal kryss med riksvei 52 til Tyinkrysset ble st\xc3\xb8rre ombygging igangsatt h\xc3\xb8sten 2011. Borlaugstunnelen \xc3\xa5pnet i juli 2014.'